РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/94-19

23. април 2019. године

Б е о г р а д

З А П И С Н И К

55. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 18. АПРИЛА 2019. ГОДИНЕ

Седница је почела у 9,30 часова.

Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски, др Балинт Пастор и Јован Палалић.

Осим чланова Одбора, седници су присуствовале и Александра Мајкић, заменик члана Биљане Пантић Пиља, Станија Компировић, заменик члана др Александра Мартиновића.

Седници нису присуствовали чланови Одбора: Жарко Мићин, Милетић Михајловић, Наташа Мићић, Вјерица Радета, Марко Парезановић, и Душан Петровић, нити њихови заменици.

Седници су присуствовали и Јован Ћосић, в.д. помоћник министра правде и Владимир Винш, самостални саветник у Министарству правде.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **једногласно** утврдили следећи

Д н е в н и р е д :

1. Разматрање Предлога закона о изменама и допунама Закона о заложном праву на покретним стварима уписаним у регистар,који је поднела Влада (број 011-308/19 од 22. фебруара 2019. године), у начелу;

2. Разно.

**ПРВА ТАЧКА** - Разматрање Предлога закона о изменама и допунама Закона о заложном праву на покретним стварима уписаним у регистар,који је поднела Влада (број 011-308/19 од 22. фебруара 2019. године), у начелу.

Петар Петровић је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлог:

-да Одбор донесе одлуку да предложи Народној скупштини да прихвати Предлога закона о изменама и допунама Закона о заложном праву на покретним стварима уписаним у регистар, у начелу;

-да за известиоца Одбора на седници Народне скупштине буде одређен Петар Петровић, председник Одбора.

Чланови и заменици чланова Одбора су **једногласно** прихватили овај предлог.

**ДРУГА ТАЧКА** – Разно.

Расправа у вези са овом тачком дневног реда није отварана.

Седница је завршена у 9,45 часова.

СЕКРЕТАР ПРЕДСЕДНИК

Сања Пецељ Петар Петровић